Silje Vesterbekkmo

Silje Vesterbekkmo (født 22. juni 1983 i Mosjøen) er en norsk tidligere fotballmålvakt. 

Som ungdom spilte hun i hjembyen for Halsøy Idrettslag og Drevvatn. Som senior spilte hun for IK Grand i Bodø 1999–2000 og nedrykk fra Toppserien 2000. Deretter ble det hovedstaden, Kolbotn Fotball Kvinner 2001 og Røa IL 2002–06 der de tok The Double (vant Toppserien 2004+NM i fotball for kvinner 2004) samt gull i NM i fotball for kvinner 2006. 

Så fulgte ett år tilbake hos nyopprykkede Grand i Toppserien 2007, men de rykket direkte ned.10. Grand Bodø  – Aftenposten, 11. mars 2007, hentet 29. januar 2011 

Hun spilte 2008–09 for IF Fløya i Tromsø.Vesterbekkmo klar for Fløya – Nordlys, 14. desember 2007, hentet 29. januar 2011Fløya-keeper gir seg NRK Troms og Finnmark

Hun spilte for Medkila IL i Harstad i Toppserien 2011, dernest over 80 kamper for Røa Dynamite Girls i Toppserien 2013–16 med sølv i NM i fotball for kvinner 2016.  I Toppserien 2017 spilte hun et par kamper for IK Grand fra Bodø.

Vesterbekkmo spilte på flere aldersbestemte landslag. Hun ble også tatt ut på A-landslaget, blant annet til VM i 2003, men hun fikk aldri spilt en offisiell landskamp. 

 Kontroverser 
Silje Vesterbekkmo var kjent som en frittalende spiller, noe som skapte tre kontroversielle episoder:
 22. august 2005 takket Vesterbekkmo nei til spill for Norges U-21-landslag (senere U-23). Hun begrunnet avslaget med at hun ikke fikk noe ut av å spille på U-21-landslaget. I begrunnelsen la hun også til anklager om at hun var mislikt av landslagsledelsen.Nei til landskamp – Helgeland Arbeiderblad, 22. august 2005, hentet 21. januar 2011
 Vesterbekkmo takket også nei til spill for Norges A-landslag i april 2006.Sier nei til Norge Helgeland Arbeiderblad, 9. april 2006, hentet 30. januar 2011 Vesterbekkmo hadde inntil da blitt tatt ut gjentatte ganger, men ikke spilt. Hun begrunnet avgjørelsen med at hun ikke mente hun hadde tid til landslagsspill.
 I den siste kampen sin for Fløya, gikk Vesterbekkmo til angrep på dommerstanden i Toppserien etter hva hun oppfattet som en rekke forseelser i hjemmekampen mot Klepp.Langer ut mot kvinnelige dommere – I Tromsø, 2. november 2009, hentet 29. januar 2011 Hennes utbrudd ble gjenstand for diskusjon om kvaliteten på kvinnelige dommere. Hennes utsagn at dommeren var «evneveik», fortjente en straff, men ettersom Vesterbekkmo la opp, lot dommersjef Pedersen saken ligge.Pedersen forsvarer kvinnedommerne  – I Tromsø, 3. november 2009, hentet 29. januar 2011

 Meritter 
Med Kolbotn:
 Seriesølv 2001

Med Røa:
 Seriemester 2004
 Cupgull 2004 og 2006

 Referanser 

 Eksterne lenker 


Kategori:Norske fotballspillere
Kategori:Norske damelandslagsspillere i fotball
Kategori:Norgesmestere i fotball
Kategori:Spillere i VM i fotball for kvinner 2003
Kategori:Spillere under EM i fotball for kvinner 2013
Kategori:Spillere i VM i fotball for kvinner 2015
Kategori:Fotballspillere for Røa Dynamite Girls
Kategori:Fotballspillere for IF Fløya
Kategori:Fotballspillere for Kolbotn Fotball Kvinner
Kategori:Fotballspillere for Medkila IL
Kategori:Fotballspillere for IK Grand
Kategori:Personer fra Vefsn kommune
Kategori:Fødsler i 1983